**Press release**

Train the Trainer Minimum Intervention (MI) Dentistry 2024

**Okupljanje europskih stomatolozi u Leuvenu radi istraživanja inovacija u Minimalno interventnoj dentalnoj medicini**

Odabrana grupa Europskih stomatologa specijaliziranih za Minimalno interventnu dentalnu medicinu (Minimum Interveniton - MI) okupila se 22. i 23. siječnja 2024. u Leuvenu, Belgija, na inspirativnom dvodnevnom događaju. Usredotočeni na temu "MI Dentalna medicina za sve uzraste", sastanak se bavio istraživanjem opsežnih mogućnosti, obuhvativši proizvode i procedure rada, s posebnim naglaskom na EQUIA Forte HT, dobro poznati GC staklenoionomerni materijal i njegovu raznoliku primjenu.

Prvi dan događaja bio je usredotočen na karijes kod starijih pacijenata, s prof. Falkom Schwendickeom, koji je vodio diskurs. Dnevni red bavio se jedinstvenim izazovima i razlikama u liječenju karijesa korijena u usporedbi s karijesom cakline, priznajući da većina našeg razumijevanja karijesa proizlazi iz iskustava s djecom. Njegovi su nalazi istaknuli potrebu za posebnim pristupom karijesu korijena i dali praktične preporuke i tehnike prilagođene specifičnim izazovima u dentalnoj medicini u društvu koje stari.

Drugog dana, na pozornicu je izašla dr. Clarissa C. Bonifácio iz Nizozemske s posebnim osvrtom na liječenje karijesa kod pedijatrijskih pacijenata. Njezine su teme obuhvatile procjenu rizika od karijesa te nerestaurativne i restaurativne tretmane u primarnoj denticiji, uključujući inovativne pristupe kao što je srebrni diamin fluorid (Silver Diamine Fluoride - SDF), atraumatski restorativni tretman i ‘’Hall’’ tehniku.

Prezentacije dr. Bonifacio ponudile su spoj teorijskih uvida i praktičnih znanja, uključujući zanimljive alate za rani i djetetu prilagođeni tretman karijesa.

Sastanak nije samo proširio uvide sudionika u minimalno interventnu dentalnu medicinu, već je poslužio i kao platforma za poticanje suradnje diljem Europe.

Jedna rezolutna poruka čula se tijekom cijelog događaja: potreba za promjenom paradigme u prekidanju ciklusa karijesa. Sudionici su otišli naoružani svježim uvidima i motivacijom prema unaprjeđenju svoje prakse u dinamičnom području minimalno interventne dentalne medicine.

​

GC EUROPE N.V. - East European Office

Siget 19B

10020 Zagreb

Hrvatska

+385 1 467 84 74

+385 1 467 84 73

info.eeo@gc.dental

eeo.gceurope.com